Επίδραση των Συστημάτων Επιχειρησιακού Σχεδιασμού (ERP) σε Οργανισμούς, με Όρους Οικονομικών και Μη-Οικονομικών Μέτρων
Creators: name: Μύρων, Αντώνιος Δημητρίου
Publisher: name: Aristotle University of Thessaloniki
Year: 2018
Subjects: Συστήματα Επιχειρησιακού Σχεδιασμού
ERP Systems for Organizations

description: Οι οργανισμοί σε παγκόσμιο επίπεδο συνηθίζουν να χρησιμοποιούν τις τεχνολογίες πληροφορικής προκειμένου να υποστηρίζουν τη συνεχή βελτίωση των επιχειρηματικών τους διαδικασιών. Τα συστήματα επιχειρησιακού σχεδιασμού (ERP) αποτελούν τα πλέον εξελιγμένα εργαλεία ηλεκτρονικών υπολογιστών που αναπτύχθηκαν για τη διαχείριση των πληροφοριών και των οργανισμών. Στην πραγματικότητα αποτελούν ενσωματωμένα πληροφοριακά συστήματα, τα οποία διευκολύνουν την επικοινωνία και τον συντονισμό, μεταξύ των διαφόρων τμημάτων ή ολόκληρης της επιχείρησης, χρησιμοποιώντας μια κοινή βάση δεδομένων η οποία είναι διαθέσιμη σε πραγματικό χρόνο. Τα πιθανά οφέλη από τη χρήση ενός συστήματος επιχειρησιακού σχεδιασμού περιλαμβάνουν ταχύτερο χρόνο απόκρισης και βελτιωμένο χρόνο παράδοσής των πληροφοριών, καλύτερη διαχείριση των πόρων, και βελτίωση της αλληλεπίδρασης του συστήματος με τους χρήστες που εμπλέκονται στις διαδικασίες. Από την άλλη μεριά, οι κίνδυνοι που σχετίζονται με τα συστήματα ERP μπορούν να κατηγοριοποιηθούν σε λειτουργικούς κινδύνους και σε κινδύνους στην υλοποίηση. Παρόλο που οι κίνδυνοι αυτοί είναι παρόμοιοι με οποιουδήποτε συστήματος πληροφορικής, ο βαθμός και η έκτασή τους συνήθως είναι μεγαλύτεροι εξαιτίας τόσο της φύσης τους, καθότι τις περισσότερες φορές εφαρμόζονται σε ολόκληρο τον οργανισμό, αλλά τόσο και των ενσωματωμένων διαδικασιών τους, οι οποίες ενεργοποιούνται αυτόματα στα υπόλοιπα τμήματα με τα οποία συνδέονται. Στη συγκεκριμένη μελέτη επιπλέον εξετάζονται και ζητήματα που καλείται να λάβει υπόψη του ένας οργανισμός όταν αναλαμβάνει να υλοποιήσει ένα σύστημα ERP όπως παράγοντες που αφορούν την επιλογή του συστήματος και των μονάδων του, τον ανασχεδιασμό των επιχειρηματικών διαδικασιών, την παραμετροποίηση του συστήματος, το κόστους υλικού και λογισμικού, τη δοκιμή του συστήματος, την εκπαίδευση των χρηστών και τις μεθόδους για την επιτυχημένη μετάβαση στο νέο σύστημα. Τέλος, παρουσιάζεται η μεθοδολογία και τα αποτελέσματα μιας έρευνας η οποία πραγματοποιήθηκε σε ένα δείγμα ελληνικών επιχειρήσεων και εξετάζει τη σχέση των οργανισμών με τα πληροφοριακά συστήματα ERP τα οποία βρίσκονται ενσωματωμένα στο εσωτερικό τους. Στην διαδικασία αυτή λαμβάνονται υπόψη παράγοντες που σχετίζονται με τη χρήση τους, με σημαντικότερους τα οφέλη και τους κινδύνους, αλλά και γενικά στοιχεία που αφορούν τις ίδιες τις επιχειρήσεις.
description: Organizations tend to use information technology to support the continuous improvement of their business processes. Enterprise resource planning (ERP) systems are the most common sophisticated computer tools developed for the management of information and organizations. In fact they are embedded information systems that facilitate communication and coordination between different departments or across the enterprise, using a common database available in real time. The potential benefits of using an enterprise resource planning system include faster response time and improved delivery of information over time, better resource management, and improved system interaction with users involved in processes. On the other hand, the risks associated with ERP systems can be categorized into operational and implementation risks. Although these risks are similar to any information technology system, their size and scope is usually greater because of their nature, since they ate often applied across the entire organization, but also due to their integrated processes, which are activated automatically to the other departments they are connected. Issues that an organization should take into account when it undertakes to implement an ERP system include factors relating to the choice of the system itself and its units, business process redesign, system customization, hardware and software costs, system testing, user education, and methods for a successful transition to the new system. Finally, the research study examines the relationship of Greek enterprises with the ERP information systems which they have embedded within, taking into account factors related to their use, with the most important of them being the benefits and risks, and general data on the companies themselves.